Santiago de Chile

Santiago de Chile er Chiles hovedstad og sentrum i landets største storbyområde, Gran Santiago. Byen ligger 520 moh i Valle Central. Selv om Santiago er hovedstaden, møtes landets lovgivende myndigheter i byen Valparaíso.

Byen har drøyt 6 millioner innbyggere. Dette utgjør omtrent en tredel av Chiles totale befolkning.

Etter rundt to tiår med uavbrutt økonomisk vekst ble Santiago forvandlet til et av Latin-Amerikas mest moderne metropoler, med høyhusarkitektur og stor forstadsutvikling. Byen har moderne transportinfrastruktur, med en undergrunnsbane og Costanera Norte, en bompengebasert motorvei som går under bysentrum og forbinder byens østre og vestre deler med en 25 minutters biltur. Santiago er hovedkvarter til flere nasjonale og internasjonale selskaper og er et regionalt finanssenter.

 Historie 
Santiago ble grunnlagt av Pedro de Valdivia 12. februar 1541 og fikk da navnet Santiago de Nueva Extremadura. Valdivia valgte stedet på grunn av det behagelige klimaet og fordi byen lett kunne forsvares. Elva Mapocho var en periode delt i to slik at det ble dannet en øy midt i elvestrømmen. 

 Klima 
Santiago har et mildt middelhavsklima med en relativt varm sommer, hvor temperaturen kan stige til 35°C. Vintrene er fuktige med typiske dagstemperaturer på mellom 2°C til 15°C. Gjennomsnittlig nedbør er 360 mm per år.

 Referanser 

 Eksterne lenker 


Kategori:Hovedsteder i Sør-Amerika
Kategori:Byer i Chile
Kategori:Bosetninger etablert i 1541
Kategori:1541 i Sør-Amerika